# Casa-fàbrica Sindreu

La casa-fàbrica Sindreu és un conjunt d'edificis situats al carrer de Vistalegre, 16-18 i de la Cera, 27-29 del Raval de Barcelona. Com que no està catalogat, li correspon la categoria D (bé d'interès documental), atorgada per defecte a tots els edificis del districte de Ciutat Vella.

## Història

A mitjans del segle xix, els germans Josep i Valentí Sindreu i Esparó, nebots de Valentí Esparó, eren fabricants d'aprests. El 1849, Valentí Sindreu va demanar permís per a construir un edifici al carrer de Vistalegre, segons el projecte de l'arquitecte Joan Soler i Mestres, i el 1851, un altre al carrer de la Cera. Tanmateix, va establir la seva indústria a la Casa Magarola del carrer dels Tallers, i el 1863 hi havia la fàbrica de teixits de mescla d'Esteve Castañé i Forns: «Cera, 27. Castañé y Forns. Fábrica de tejidos de lana, hilo, algodon. Driles. Lanillas. Chalecos belgas.». El 1872, el fuster Julià Soley va demanar permís per a traslladar la màquina de vapor del seu antic taller al carrer de Sant Jeroni, 8 al núm. 29 del de la Cera, segons els plànols de l'enginyer Francesc Pocurull. A finals de segle, hi havia la fàbrica de bosses de paper de Joan Campdepadrós i Cia.
El 1863, Valentí Sindreu va presentar un projecte d'enllumenat per gas per a la ciutat d'Alcoi, que no es va dur a terme. Va morir el 1865 i fou succeït pel seu germà Francesc Xavier (1819-1893), també industrial tèxtil, i aquest per la seva vídua Engràcia Oliba i Arraut (1845-1916). El 1920, el seu fill Josep Sindreu Oliba (1879-1963) va col·laborar amb l'enginyer industrial Albert Ramoneda Holder en la traducció al castellà de l'obra Man to Man: The History of Industrial Democracy (1919), de John Leitch.
El 1944 es va produir un incendi al magatzem de paper de Josep Camps, que hi tenia una fàbrica de bosses de paper, confeti i serpentines, després del qual, Josep Sindreu va fer reconstruir el terrat i l'escala de l'edifici del carrer de la Cera.

## Referències

* ↑ «Fitxa 0 de Ciutat Vella». Catàleg de Patrimoni. Ajuntament de Barcelona.
* 1 2 Cabana, 1992.
* ↑ Guía general de Barcelona, 1849, p. 390.
* ↑ AMCB, Q127 Foment 698 C, 24-11-1849.
* ↑ «Arxiu RACBASJ 26.17». Relació documental dels projectes conservats a l'arxiu de l'Acadèmia. 1850-1890. Reial Acadèmia de Belles Arts de Sant Jordi, 1851. Arxivat de l'original el 2017-03-13.
* ↑ El Consultor. Nueva guía de Barcelona, 1857, p. 227, 320.
* ↑ El Consultor. Nueva guía de Barcelona, 1863, p. 139, 211.
* ↑ Anuario general del comercio, de la industria y de las profesiones; de la magistratura y de la administración, 1863, p. 52, 227, 350, 642, 1053, 1059.
* ↑ El Consultor. Nueva guía de Barcelona, 1863, p. 165, 281.
* ↑ «Trasllat de la caldera de vapor que Julián Soley té instal·lada (en) el (seu) taller de fusteria (situat) en el número 8 del carrer San Jerónimo (i) en el número 29 del carrer de la Cera». A183 Comissió de Governació C5-20. AMCB, 01-08-1872.
* ↑ Anuario-Riera, 1896, p. 45, 235.
* ↑ Anuario del comercio, de la industria, de la magistratura y de la administración, 1896, p. 948.
* ↑ Molina, Ramon «La caldera del gas». Alcoy. Revista de la fiesta de Moros y Cristianos, 4-1997, pàg. 146-148.
* ↑ Diario de Barcelona (edición mañana), 04-12-1865, p. 11693.
* ↑ «Francisco Javier SINDREU ASPARO». geneanet. José Puges.
* ↑ La Vanguardia, 19-01-1893, p. 2.
* ↑ La Veu de Catalunya (edició vespre), 25-01-1916, p. 1.
* ↑ «Maria Engracia OLIBA ARRAUT». geneanet. José Puges.
* ↑ Anuario-Riera, 1896, p. 367, 442.
* ↑ «Jose SINDREU OLIBA». geneanet. José Puges.
* ↑ Leitch, John. Man to Man: The Story of Industrial Democracy (en anglès). B.C. Forbes Company, 1919.
* ↑ Butlletí de l'Ateneu Barcelonès, núms. 20 i 21. Ateneu Barcelonès, octubre 1919-març 1920, p. 183.
* ↑ Cataluña textil. Revista mensual hispano-americana de industrias textiles y sus auxiliares, juny 1920, p. 95-96.
* ↑ «Sucesos». La Vanguardia, 26-02-1944, pàg. 9.
* ↑ Guía general de Cataluña (Bailly-Baillière-Riera), 1945, p. 119, 523, 926, 1009.
* ↑ Gaceta municipal de Barcelona, 09-12-1946, p. 780.

## Vegeu també

* Colònia Vila-seca

## Bibliografia

* Cabana, Francesc «Almeda, Sindreu i Companyia. La colònia Vilaseca de Torelló». Fàbriques i empresaris. Els protagonistes de la Revolució Industrial a Catalunya. Enciclopèdia Catalana, 1992.